
Holandski jezik 


Ovaj članak ili neki od njegovih odlomaka nije dovoljno 
potkrijepljen izvorima (literatura, veb-sajtovi ili drugi izvori). Ako 
se pravilno ne potkrijepe pouzdanim izvorima, sporne rečenice i 
navodi mogli bi biti izbrisani. Pomozite VVikipediji tako što ćete 
navesti validne izvore putem referenci te nakon toga možete 
ukloniti ovaj šablon. 


Holandski jezik {Nederlandse taal ) (također: Nederduits/ 
donjonjemački jezik), prema holandskoj regiji Holandiji, 
iz čijih se narječja holandski književni jezik 
(donjonjemački standardni jezik) prvenstveno razvio, 
ubraja se kao i njemački jezik u germansku granu 
indoevropskih jezika. Holandski jezik se većinom koristi u 
Holandiji, Belgiji, te nekim bivšim i sadašnjim 
holandskim kolonijama. Varijanta holandskog koja se 
koristi u Belgiji ponekad se naziva flamanskim jezikom. 


Holandski jezik je jedan od zapadnogermanskih jezika. 

Nastao je iz donjofranačkog (jedne od grana 
donjonjemačkog) i drugih dijalekata donjonjemačkog 
jezika, te se dalje razvijao u "nižim zemljama Franačke" - 
sjeverozapadno od Benrater linije. Nauka o 
indogermanskim jezicima/Germanistika smješta holandski jezik kao zapadnu granu donjonjemačkog jezika 
uz bok donjosaskog jezika i istočnodonjonjemačke grane njemačkog jezika. Govornici donjonjemačkih 
(sjevernonjemačkih) narječja i oni koji ih razumiju, u pravilu su sposobni (većim dijelom) razumjeti i 

holandski. Holandski jezik se s pravom može opisati kao strani jezik kojeg germanofoni najlakše mogu 
naučiti. Zbog, u poređenju s holandskim, složenije njemačke gramatike, ova izjava doduše ne vrijedi i za 
govornike holandskog jezika koji nauče njemački. 

Prvobitno se, a i danas pretežno, holandski govori u Holandiji, flamanskom dijelu Belgije, u Briselu, kao i u 
pograničnim regijama Francuske i Njemačke. Na jezičnoj granici prema njemačkom narječja holandskog 
odnosno donjofranačkog neprimjetno prelaze u zapadnosrednjonjemačka narječja, koja su također franačkog 
porijekla. 

Holandski se zasniva na donjonjemačkom književnom jeziku 17. vijeka, koji je postupno bio obogaćivan 
izrazima iz narječja pokrajina Brabant i Holandije. Starija varijanta bio je prekoregionalni jezik Hanze, koji 
je bio u upotrebi u Antverpenu, Brižu, a nedugo potom i u Holandiji, gdje se proširio kao jezik trgovine i 
učenosti. Posuđenice dolaze iz francuskog te u novije vrijeme pretežno engleskog jezika. Što se rječnika tiče, 
holandski je u znatno većoj mjeri od savremenog njemačkog očuvao staronjemačke riječi. Dalji jezični 
razvitak i novi oblici današnjeg njemačkog jezika nikad nisu uspijeli ući u holandski jezik, pa tako u 
(književnom) njemačkom već nestali pojmovi nastavljaju živjeti u holandskom (npr. Oorlog, lenen, kiezen, 
verbazen). Za razliku od književnog njemačkog, riječi su glasovno nepromijenjene = "platt" (= ravne), dakle 
nisu učestvovale u promjeni suglasnika u njemačkom književnom jeziku. 

Historijski pregled 


Historija holandskog jezika često se dijeli na sljedeće faze: 

■ Staroholandski (otprilike 800-1100.) - ovim pojmom označuju se starofranački dijalekti koji su 
se prostirali na današnjem holandskom govornom području. Ti su dijalekti tek slabo utvrđeni, 
budući da su njihovi tragovi neznatni. 

■ Pod srednjoholandskim (otprilike 1100-1500.) podrazumijevaju se flamanska i brabantska 
narječja donjofranačkog koja su djelimično bila prenesena i u pisani oblik. Iz ovoga razdoblja 
usmenom predajom su sačuvana značajna djela dvorskog i viteškog pjesništva. 
Srednjoholandski se obično zvao "dietsch" ili "dutsch". 

■ Novoholandski (od 16. vijeka) se naprotiv zasniva na prekoregionalnom donjonjemačkom 
književnom jeziku (nederdytsch; nederduitsch; "srednjodonjonjemački"). Od 17. vijeka te 
posebno sredinom 20. vijeka donjonjemački je u sjevernoj Njemačkoj postupno potiskivan od 
književnog njemačkog (naročito u gradovima) te danas još postoji samo u obliku regionalnih 
dijalekata. U Flandriji, Brabantu i Holandiji se, međutim, donjonjemački razvio u savremeni 
holandski književni jezik. 

Središnji događaj u historiji holandskog jezika bilo je dovršenje "Statenbijbel" (Državne Biblije) između 
1618. i 1637. Ona ima slično značenje kao i njemački prijevod Biblije Martina Luthera. Prijevod je nastao po 
nalogu crkvenog sabora u Dordrehtu te se usmjeravao prema autentičnim grčkim izvornicima. Prijevod 
Biblije bitno je doprinio pojednostavljenju jezika. 

Dalja značajna izdanja, koja su uticala na nastanak jedinstvenog jezika, bila su prvi holandski gramatički 
priručnik Twe-sprack vande Nederduitsche letterkunst, Špigel, djelo nastalo radom Hendrika Laurenscona i 
drugih članova ugledne amsterdamske "Rederijkerskamer" oko 1584., i temeljno djelo Aanleidinghe ter 
Nederduitsche Dichtkunste, koje je 1650. napisao Just van den Vondel. 


Geografska rasprostranjenost 


Osim u Kraljevini Holandiji i Belgiji, holandski jezik se u prošlosti uveliko koristio i na sjeveru Francuske, 
području znanom kao Francuska Holandija. Danas ga je na tom području praktično potpuno zamjenio 
francuski jezik. 





Ukupno na svijetu postoji oko 23 miliona izvornih govornika ovog jezika, bez brojanja govornika afrikansa. 
jezika proizašlog iz holandskog koji se govori u Južnoafričkoj Republici. 


Službeni status 


Holandski je službeni jezik Kraljevine Holandije (koja obuhvata evropsku Holandiju, Arubu i Holandske 
Antile). Također je jedini službeni jezik nezavisne države Surinam, koja je do 1975. bila dio Kraljevine 
Holandije. U Belgiji ima status jednog od triju službenih jezika države, te službenog jezika pokrajine 
Flandrije. Jedan je od službenih jezika EU. 

Od 1980. tijelo koje reguliše ovaj jezik je Nederlandse Taalunie. Zadatak ove organizacije je usklađivanje i 
pojednostavljivanje raznih književnih i gramatičkih aspekata ovog jezika. Organizacija je također zadužena i 
za promociju holandskog jezika. Organizacija redovno izdaje "zelenu knjižicu" (groen boekje), spisak 
službenih riječi holandskog jezika. Od 2005. i Surinam je član ove organizacije, tako da se sada uz belgijsko- 
holandske, tu nalaze i brojni surinamski izrazi. 


Jezici proizašli iz holandskog 


Bliski rođak holandskog jezika je afrikans ili afrikanerski jezik koji se govori u Južnoafričkoj Republici i 
Namibiji. Ovaj jezik je nastao većinom od raznih dijalekata holandskog iz 17. vijeka. Govornici holandskog 
jezika obično mogu razumjeti i čitati afrikanerski jezik. 

Također postoji određeni broj kreolskih jezika holandskog porijekla, većinom u Indoneziji i SAD-u. 

Dijalekti 


Postoje razni dijalekti holandskog, kako u Holandiji, 
tako i u Belgiji. Obično se dijele u slijedeće dijalektne 
grupe: 

A. Jugozapadna grupa (ZeeuwsAVest-Vlaams) 

1. A zapadnoflamanski, uključuje Frans-Vlams u 
Ceuvs-Vlams 

B. Sjeverozapadna grupa 

C. Sjeveroistočna grupa 

D. Središnjosjeverna grupa 

E. Središnjojužna grupa 

F. Jugoistočna grupa 

G. Surinam Dijalekti holandskog jezika 

Također pogledajte 

■ Indoevropski jezici 


Vanjski linkovi 


■ Učenje holandskog preko Interneta (http://www.learnonline. 

nl) 

■ Naučite holandski jezik (https://web.archive.org/web/20070 

927223723/http://www. Ieren.nl/rubriek/talen/nederlands/lear 

n_dutch/) 

■ Nederlandse Taalunie & Taalunieversum (http://www.taaluni 

eversum.org/) (Holandska jezička unija) 

Službeni jezici Evropske unije 

bugarski ■ češki ■ danski ■ engleski ■ estonski ■ finski ■ francuski ■ grčki ■ holandski ■ hrvatski ■ irski ■ 
italijanski ■ latvijski ■ litvanski ■ mađarski ■ malteški ■ njemački ■ poljski ■ portugalski ■ rumunski ■ 

slovački ■ slovenski ■ španski ■ švedski 

